Document ID: 32014R1378

DELEGIRANA UREDBA KOMISIJE (EU) br. 1378/2014
оd 17. listopada 2014.
o izmjeni Priloga I. Uredbi (EU) br. 1305/2013 Europskog parlamenta i Vijeća i Priloga II. i III. Uredbi (EU) br. 1307/2013 Europskog parlamenta i Vijeća
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (1), a posebno njezin članak 58. stavak 7.,
uzimajući u obzir Uredbu (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (2), a posebno njezin članak 6. stavak 3. i članak 7. stavak 3.,
budući da:
(1)
U skladu s člankom 11. stavkom 6. Uredbe (EU) br. 1307/2013 Belgija, Bugarska, Češka, Danska, Estonija, Irska, Grčka, Španjolska, Italija, Cipar, Latvija, Luksemburg, Mađarska, Malta, Nizozemska, Austrija, Poljska, Portugal, Slovenija, Slovačka, Finska, Švedska i Ujedinjena Kraljevima obavijestile su Komisiju do 1. kolovoza 2014. o svojim odlukama donesenim na temelju članka 11. te Uredbe, uključujući predviđeni rezultat smanjenjâ za kalendarske godine 2015. - 2019.
(2)
U skladu s člankom 7. stavkom 2. Uredbe (EU) br. 1307/2013 predviđeni rezultat smanjenja iz članka 11. stavka 6. te Uredbe o kojem su obavijestile države članice treba staviti na raspolaganje u obliku potpore Unije za mjere ruralnog razvoja. Stoga je Prilog I. Uredbi (EU) br. 1305/2013 i Prilog III. Uredbi (EU) br. 1307/2013 potrebno prilagoditi u skladu s iznosima o kojima su obavijestile države članice.
(3)
Osim toga, u određenim slučajevima rezultat smanjenja plaćanja može biti ništav osobito zbog strukture poljoprivrednih gospodarstava u državama članicama te očekivane raspodjele izravnih plaćanja i mogućnosti da države članice primjene članak 11. stavak 2. Uredbe (EU) br. 1307/2013. U skladu s time Belgija, Luksemburg, Malta, Austrija, Slovenija i Finska obavijestile su Komisiju o predviđenom rezultatu smanjenja koji je ništav za sve kalendarske godine 2015. - 2019.
(4)
Belgija, Njemačka, Francuska, Hrvatska, Litva i Rumunjska odlučile su upotrijebiti članak 11. stavak 3. Uredbe (EU) br. 1307/2013.
(5)
U skladu s člankom 136.a stavkom 1. Uredbe Vijeća (EZ) br. 73/2009 (3) i člankom 14. stavkom 1. Uredbe (EU) br. 1307/2013 Belgija, Češka, Danska, Njemačka, Estonija, Grčka, Nizozemska i Rumunjska obavijestile su Komisiju do 1. kolovoza 2014. o svojoj odluci o prijenosu određenog postotka svojih godišnjih nacionalnih gornjih granica za kalendarske godine 2015. - 2019. u programe ruralnog razvoja koji se financiraju u okviru Europskog poljoprivrednog fonda za ruralni razvoj (EPFRR) kako je utvrđeno u Uredbi (EU) br. 1305/2013.
(6)
U skladu s člankom 136.a stavkom 2. podstavkom 3. Uredbe (EZ) br. 73/2009 i člankom 14. stavkom 2. Uredbe (EU) br. 1307/2013 Mađarska je do 1. kolovoza 2014. obavijestila Komisiju o svojoj odluci o prijenosu u izravna plaćanja određenog postotka iznosa dodijeljenog potpori za mjere ruralnog razvoja koje se financiraju u okviru EPFRR-a u razdoblju 2016. - 2020. kako je navedeno u Uredbi (EU) br. 1305/2013.
(7)
Stoga je Prilog I. Uredbi (EU) br. 1305/2013 i Priloge II. i III. Uredbi (EU) br. 1307/2013 potrebno na odgovarajući način izmijeniti.
(8)
Budući da je ova Uredba nužna za neometano i pravovremeno donošenje programâ ruralnog razvoja, primjereno je da stupi na snagu sljedećeg dana od dana objave u Službenom listu Europske unije,
DONIJELA JE OVU UREDBU:
Članak 1.
Prilog I. Uredbi (EU) br. 1305/2013 zamjenjuje se tekstom u Prilogu I. ovoj Uredbi.
Članak 2.
Prilozi II. i III. Uredbi (EU) br. 1307/2013 zamjenjuju se tekstom u Prilogom II. ovoj Uredbi.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. listopada 2014.

Labels: 15
19
6